กำหนดขอบเขตของตนเองให้ชัดเจน ตอบโต้อย่างเหมาะสม ให้ความช่วยเหลือคนที่เรารัก
เราต้องให้คนที่ชอบเรียกร้องความสนใจรับรู้ว่าเรารับพฤติกรรมบางอย่างของเขาไม่ได้ ถ้าเขารู้ว่าทำพฤติกรรมบางอย่างแล้วเราไม่สนใจ เขาอาจหยุดทำพฤติกรรมนั้นในคราวหน้า  ตัวอย่างเช่น  ถ้าเราไม่ชอบให้คนคนนั้นแตะต้องตัวเรา เราอาจบอกเขาไปว่า"ฉันไม่อยากให้นายตีฉันหรือจับฉันแรงๆ เวลาต้องการให้ฉันสนใจ ถ้านายต้องการให้ฉันสนใจ เคาะโต๊ะแทนก็ได้" ถ้าเราถูกคนคนนั้นตีหรือจับแรงๆ อีกคราวหน้า ให้ทำเฉยไว้ เราอาจพูดอย่างเช่นว่า "ฉันรู้ว่านายชอบเล่นปาร์กัวร์ แต่ฉันรู้สึกหวาดเสียวที่เห็นวีดีโอตอนตัวนายเองกระโดดออกจากตึก อย่าให้ฉันดูเลย” คนที่ชอบเรียกร้องความสนใจอาจทำให้เราหมดเวลาไปอย่างรวดเร็วกับการฟังเรื่องราวและทำตามความต้องการของเขา ถ้าเราอยากจำกัดการสนทนาพูดคุย ให้บอกตั้งแต่เริ่มต้นว่าเรามีเวลาที่จะพบปะพูดคุยกับเขานานเท่าไร เมื่อหมดเวลา ก็ขอจบการสนทนา  ตัวอย่างเช่น ถ้าคนคนนั้นเรียกเรา ให้บอกเขาไปก่อนว่า "ฉันมีเวลาคุยกับเธอแค่ 15 นาที มีอะไรก็ว่ามา" ถ้าเราต้องออกไปกับคนคนนั้น ลองพูดอย่างเช่นว่า "เที่ยงแล้วเราออกไปหาอะไรกินกันเถอะ ฉันอยู่กับเธอได้แค่ถึงบ่าย 2 นะ เพราะต้องไปทำธุระต่อ" ตั้งเวลาไว้ที่มือถือเพื่อเราจะได้รู้ว่าเมื่อไหร่ถึงเวลาที่จะยุติการสนทนา เมื่อเสียงเตือนดังขึ้น ก็แสดงว่าถึงเวลาที่เราและอีกฝ่ายต้องยุติการสนทนากันแล้ว คนที่ชอบเรียกร้องความสนใจบางคนอาจชอบแชร์หรือโพสต์ทางสื่อสังคม เช่น เฟซบุ๊ก อินสตาแกรม หรือทวิตเตอร์ มากจนเกินไป ถ้าการโพสต์เรื่องราวของเขารบกวนเรา เลิกติดตามคนคนนั้นเสียหรือเอาสิ่งที่เขาโพสต์ออกไปจากฟีดของเรา  การโพสต์เรื่องราวต่างๆ ทางสื่อสังคมมากเกินไปอาจเป็นสัญญาณบ่งบอกว่าบุคคลนั้นต้องการติดต่อและปฏิสัมพันธ์กับผู้อื่นมากขึ้น ถ้าคนที่ทำแบบนี้เป็นคนที่เรารัก โทรศัพท์หาเขาหรือออกไปพบเขาเลยก็ได้ ชวนเขาออกไปข้างนอกด้วยกัน ถ้าบุคคลนั้นโพสต์เรื่องซึ่งเป็นที่ถกเถียงกันอยู่ เราอาจอยากเขียนความคิดเห็นหรือตอบอะไรออกไปสักอย่าง แต่แนะนำว่าอย่าทำอย่างนั้นจะดีกว่า ถ้าคนที่ชอบเรียกร้องความสนใจสร้างความเดือดร้อนและวุ่นวายแก่ชีวิตของเรามากเกินไป ตัดการติดต่อไปเลยถ้าทำได้ แต่ถ้าทำไม่ได้ ให้ลดการปฏิสัมพันธ์ลงให้น้อยที่สุดเท่าที่จะทำได้  ถ้าบุคคลนั้นเป็นสมาชิกในครอบครัว เราอาจโทรไปหาเขาเดือนละครั้ง หรือพูดคุยกับเขาเฉพาะในวันที่ทุกคนในครอบครัวมารวมตัวกันก็ได้ เราไม่จำเป็นต้องรับสายจากเขาทุกครั้ง บอกเพื่อนร่วมงานที่มีนิสัยชอบเรียกร้องความสนใจว่าเมื่ออยู่ในที่ทำงาน เราอยากให้พูดคุยแค่เรื่องงานเท่านั้น แต่ถ้าเขาพยายามพูดถึงเรื่องอื่นในที่ทำงานด้วย ให้เวลาเขาพูดสักหน่อย พอหมดเวลาแล้วจึงค่อยมาพูดเรื่องงานกันต่อ การไม่สนใจเมื่อบุคคลนั้นแสดงพฤติกรรมที่เป็นการรบกวนเราเป็นวิธีการที่ดีที่สุดที่จะแสดงให้เห็นว่าคนคนนั้นไม่สามารถเรียกร้องความสนใจจากเราได้ อย่าไปมองคนที่กำลังเรียกร้องความสนใจหรือขอให้เขาหยุดเสียที แค่ทำเป็นไม่สนใจเขาก็พอ  คนที่ชอบเรียกร้องความสนใจชอบการเป็นจุดสนใจไม่ว่าจะเป็นทางที่ดีหรือไม่ดีก็ตาม ตัวอย่างเช่น คนคนนั้นอาจผิวปากเพราะรู้ว่าการทำแบบนี้จะทำให้เรารำคาญและเราก็จะต่อว่าเขา ถ้าเกิดเขาผิวปากอีกในคราวหน้า ให้ทำเป็นไม่สนใจเข้าไว้ จะใช้ที่อุดหูหรือฟังเพลงขณะที่คนคนนั้นผิวปากก็ได้ ถ้าบุคคลนั้นพยายามเล่าเรื่องราวต่างๆ เพื่อทำให้เราสนใจเขา ให้หาข้ออ้างเพื่อที่จะได้ไม่ต้องฟังเรื่องราวเหล่านั้น ตัวอย่างเช่น เราอาจบอกไปว่า  "ฉันต้องรีบทำงานให้เสร็จตอนนี้" หรือ "ขอโทษทีตอนนี้ฉันไม่ว่าง" ถ้าเราไม่สามารถเพิกเฉยบุคคลนั้นได้ ก็พยายามอย่าแสดงความรู้สึกขณะปฏิสัมพันธ์กับเขา อย่าแสดงความโกรธ ความหงุดหงิด หรือความตื่นเต้น อย่าแสร้งทำเป็นสนใจด้วย พยายามเฉยเข้าไว้   ตัวอย่างเช่น ถ้าเพื่อนร่วมงานนั่งลงข้างเราและเริ่มพุดคุยเรื่องที่เขาโต้เถียงกับเจ้านายของเรา แค่พยักหน้าเป็นเชิงรับรู้ก็พอ เมื่อเขาเล่าจบแล้ว เราก็บอกเขาว่าขอตัวไปทำงานต่อ พยายามอย่าถามคำถามใดๆ ถ้าบุคคลนั้นกำลังเล่าเรื่องอยู่ โต้ตอบด้วยถ้อยคำสั้นๆ เช่น "ก็ดีนะ" หรือ "อืม" แทน แต่ถ้าบุคคลนั้นเสนอความคิดที่เราเห็นว่าดีจริงๆ หรือเห็นว่าเรื่องที่เขาเล่านั้นสนุกจริงๆ ก็ให้แสดงความสนใจไปเลย ทุกๆ คนต่างก็ต้องการได้รับความสนใจเป็นบางครั้งบางคราว ถ้าเราสนใจงานอดิเรกหรือเรื่องราวของเขาจริงๆ เราอาจสนุกที่ได้พูดคุยกับเขาก็ได้ การทำราวกับตนเองตกเป็นเหยื่อวิธีการที่คนซึ่งชอบเรียกร้องความสนใจจะใช้เพื่อให้ตนเองได้รับความเห็นใจหรือคำชม คนแบบนี้อาจเล่าเรื่องที่เกินจริง เป็นเรื่องที่ตนเองตกเป็นเป้าหมายและถูกดูถูก เมื่อได้ฟังเรื่องราว ให้เลือกที่จะถามหาข้อเท็จจริง ไม่ใช่ถามความรู้สึกหรือมุมมองของผู้เล่าเรื่องว่าเป็นอย่างไร ตัวอย่างเช่น ถ้าคนคนนั้นโวยวายว่าพนักงานเก็บเงินหยาบคายใส่ตัวเอง เราก็อาจถามว่า "พนักงานคนนั้นพูดว่าอะไรบ้าง  เขาว่านายต่อหน้าเลยไหม ผู้จัดการร้านอยู่ที่ไหน" คนที่ชอบเรียกร้องความสนใจจะทำทุกอย่างเพื่อให้เราแสดงปฏิกิริยาโต้ตอบเขา บางคนอาจทำอะไรเลยเถิดมากขึ้นเพื่อเรียกร้องความสนใจ ถ้าเห็นว่าสถานการณ์เกินจะรับมือมากไป ให้เดินออกห่าง นี่จะเป็นการแสดงให้คนคนนั้นเห็นว่าการกระทำของตนจะไม่ทำให้เราแสดงปฏิกิริยาในแบบที่เขาต้องการ  อย่าไปสนใจการแสดงผาดโผนหรือการเล่นพิเรนทร์ของเขา ถ้าคนคนนั้นมีท่าทีจะทำอะไรเสี่ยงๆ เพื่อเรียกร้องความสนใจ บอกเขาไปตรงๆ ว่า "ฉันไม่อยากเห็นเธอได้รับบาดเจ็บนะ ถ้าเธอยังทำแบบนี้ต่อไป สงสัยเราคงไม่สามารถไปไหนมาไหนด้วยกันได้" ถ้าคิดว่าบุคคลนั้นมีโอกาสเสี่ยงที่จะทำร้ายตนเองหรือผู้อื่น หาทางป้องกันและช่วยเหลือเขาให้เร็วที่สุดเท่าที่จะทำได้ สัญญาณที่แสดงว่าคนคนนั้นอาจคิดฆ่าตัวตายได้แก่ พูดถึงเรื่องความตายของตนเอง ให้ทรัพย์สมบัติของตนเอง เริ่มดื่มแอลกอฮอล์หรือหันมาใช้ยามากขึ้น  ถ้าบุคคลนั้นร้องไห้ กรีดร้อง หรือตะโกนต่อหน้าสาธารณชนบ่อยๆ แนะนำให้เขาไปพบผู้เชี่ยวชาญทางสุขภาพจิตดีกว่า พฤติกรรมเรียกร้องความสนใจอาจเป็นผลจากการได้รับความบอบช้ำทางใจ การถูกทอดทิ้ง หรือการอยู่ในสถานการณ์ตึงเครียด อีกทั้งยังเป็นการแสดงให้เห็นว่าบุคคลนั้นไม่ค่อยมีความภาคภูมิใจในตนเองหรือรู้สึกว่าตนเองไม่ดีพอ ถ้าคนที่ชอบเรียกร้องความสนใจเป็นคนที่เรารัก พยายามหาเวลาพูดคุยเพื่อจะได้รู้ว่าพฤติกรรมนี้เกิดจากสาเหตุอะไร  เราอาจเริ่มต้นบทสนทนาด้วยการพูดว่า  "นี่ ช่วงนี้เราไม่ค่อยได้คุยกันเลย เธอเป็นยังไงบ้าง ทุกอย่างราบรื่นดีใช่ไหม" ถ้าบุคคลนั้นไม่อยากพูด ก็ปล่อยเขาไปก่อน เราแค่บอกกับเขาว่า  "ถ้าเธออยากพูดเมื่อไหร่ ก็โทรบอกฉันได้" คนที่เรารักอาจวิตกกังวลว่าไม่มีใครสนใจเขา ถ้าตัวเขาไม่เรียกร้องความสนใจและการยอมรับ ให้คนคนนั้นรู้ว่าเรายังรักเขาอยู่ ถึงแม้บางครั้งจะไม่แสดงท่าทีเอาใจใส่เขาก็ตาม  เราอาจหาโอกาสแสดงความเป็นห่วงเป็นใยหรือแสดงการขอบคุณด้วยการส่งข้อความไปหาเขาเช่นว่า "นี่ ฉันคิดถึงเธอนะ ขอให้เธอโชคดี!" หรือ "ฉันอยากบอกให้เธอรู้ว่าฉันรู้สึกซาบซึ้งจริงๆ ที่เธอทำทุกอย่างเพื่อฉัน" เราอาจบอกเขาไปอย่างเช่นว่า "ถึงแม้เราจะต้องแยกจากกัน แต่เธอก็ยังเป็นคนสำคัญสำหรับฉันอยู่ดี" เราต้องเป็นฝ่ายเข้าหาบุคคลนั้นเอง เขาจะได้ไม่มีโอกาสเรียกร้องความสนใจจากเรา การทำแบบนี้จะทำให้คนที่ชอบเรียกร้องความสนใจรู้ว่าตนเองนั้นไม่จำเป็นต้องทำอะไรเลยเถิด หรือทำให้ตนเองเป็นจุดสนใจเพื่อจะได้รับความสนใจในทางที่ดีจากเรา แสดงพฤติกรรมที่รุนแรงออกมาอย่างชัดเจนว่าต้องการทำร้ายหรือฆ่าตัวเอง ขังตัวเองไว้ในห้อง หรือไม่สามารถควบคุมอารมณ์ความรู้สึกของตนเองแม้แต่กับเรื่องเล็กๆ น้อยๆ ได้ โดยปกติสัญญาณเหล่านี้แสดงให้เห็นว่าคนคนนั้นมีปัญหาทางสุขภาพจิตซ่อนอยู่ เราสามารถพาคนที่เรารักมารับความช่วยเหลือและการรักษาจากผู้เชี่ยวชาญทางสุขภาพจิต  เราอาจบอกคนที่เรารักว่า  "ช่วงนี้ฉันเห็นเธอดูเหมือนจะเศร้าๆ ไป ฉันเป็นห่วงเธอนะ จึงอยากช่วยเหลือเธอ" พฤติกรรมเหล่านี้อาจเป็นการร้องขอความช่วยเหลือก็ได้ ฉะนั้นต้องสังเกตให้ดีๆ จะได้ไม่มองพลาดคิดว่าคนอื่นแค่อยากเรียกร้องความสนใจเท่านั้น คงมีเหตุผลอะไรสักอย่าง เขาถึงได้แสดงพฤติกรรมนั้นออกมา ความผิดปกติด้านบุคลิกภาพอย่างเช่น โรคบุคลิกแปรปรวนแบบฮิสทิเรีย หรือภาวะบุคลิกภาพผิดปกติชนิดก้ำกึ่งอาจทำให้ผู้คนมีพฤติกรรมชอบเรียกร้องความสนใจเป็นพิเศษ
บอกเขาไปว่าพฤติกรรมไหนเรารับได้และรับไม่ได้. กำหนดเวลาในการสนทนาและพูดคุย. หยุดติดตามบุคคลนี้ทางสื่อสังคม. ลดการปฏิสัมพันธ์พูดคุย ถ้าบุคคลนั้นก่อให้เกิดความเครียด ความวิตกกังวล หรือความวุ่นวาย. ไม่สนใจเมื่อคนคนนั้นทำอะไรก็ตามที่เป็นการรบกวนเรา. พยายามเฉยเข้าไว้ในตอนที่ผู้อื่นกำลังเรียกร้องความสนใจ. ถามหาข้อเท็จจริงเมื่อคนคนนั้นบอกว่าตนเองตกเป็นเหยื่อของเหตุการณ์ต่างๆ. เรียนรู้ที่จะเดินออกห่างจากสถานการณ์ที่อันตรายหรือรุนแรง. หาสาเหตุว่าทำไมบุคคลนั้นถึงทำพฤติกรรมแบบนี้. ทำให้บุคคลนั้นมีความภาคภูมิใจในตนเองมากขึ้นเมื่อเขาไม่เรียกร้องความสนใจจากเรา. พาไปพบผู้เชี่ยวชาญทางสุขภาพจิต หากคิดว่าคนคนนั้นมีโอกาสทำร้ายตัวเองสูง.
https://www.wikihow.com/Deal-with-Attention-Seeking-Adults https://www.wikihow.com/Deal-with-Attention-Seeking-Adults https://www.wikihow.com/Deal-with-Attention-Seeking-Adults
Establishing Boundaries Reacting to Their Behavior Supporting Loved Ones